פורטוגס די אייס: הנקרא גם אגרוף האש אייס (火拳のエース), היה מפקד המחלקה השנייה של פיראטי וואיטבירד הראשון והאחרון שהיה אחרי אודן ואחיו הגדול של לופי. הוא בנם של גול די רוג'ר ופורטוגס ד' רוז'. לאחר שאכל את פרי השטן מסוג לוגיה הלהבה להבה (メラメラの実), אייס מסוגל לתמרן, ליצור ולהפוך לאש. אייס גם מסוגל להשתמש בצבע של המלך העליון. בסופו של דבר, לאחר שניצל מהוצאה להורג, הוא מגן על לופי מהתקפת המאגמה של אקאינו במחיר חייו שלו. הוא קבור על אי עלום שם בעולם החדש לצד הקפטן שלו וואייטבירד.
צוותי פיראטים חשובים אחרים.
פיראטי רוג'ר.
פיראטי רוג'ר (Rojā Kaizokudan) היו צוות הפיראטים של מלך הפיראטים, גול די רוג'ר, והיו הצוות הידוע היחיד שהגיע אי פעם ללפטל. חברים נוספים בצוות היו סילברס ריילי, חברו הראשון של הצוות וסגנו של רוג'ר, שאנקס. ובאגי, שהחלו את דרכם כפיראטים מתלמדים בצוות, סקופר גאבן (Sukoppā Gyaban), שנחשב על ידי רוג'ר כאחד מאנשיו הטובים, וקוזוקי אודן לצד שומריו אינואראשי ונקומאמושי.
גול די רוג'ר.
גול די רוג'ר, לאחר שזכה למוניטין עולמי כקפטן של פיראטי רוג'ר, הוא מוכר יותר בשם גולד רוג'ר, מלך הפיראטים (Kaizoku-Ō). כשהוא סובל ממחלה סופנית, הוא לוקח את הצוות שלו במסע שלם דרך הקו הגדול לפני פירוקו והסגיר עצמו לממשלת העולם, שטוענת כי תפסה אותו. בהוצאה להורג, לפני שרוז' יולד את בנו של רוג'ר אייס, ו-22 שנים לפני היווצרות כובע הקש. רוג'ר מוליד את "עידן הפיראטים הגדול" על ידי הכרזה שהוא השאיר האוצר שלו, ה"וואן פיס" במקום ההוא. נאמר לאחר מותו של רוג'ר שרק וואיטבירד יכול היה להשתוות לו בקרב וכי יש לו את היכולת לשמוע את "קול כל הדברים", מה שאפשר לו ולצוות שלו ללמוד את סוד ההיסטוריה של העולם. הוא גם היה הבעלים המקורי של כובע הקש של לופי שנפל לרשותו של שאנקס לאחר מותו של הקפטן שלו, כאשר שאנקס בסופו של דבר העביר אותו ללופי. לגול די רוג'ר היה את הבאונטי הגבוה ביותר שידוע בסדרה, עם ฿ 5,564,800,000 ברי.
סילברס ריילי.
"המלך האפל" (mey-Ō) סילברס ריילי (Shirubāzu Reirī) הוא סייף שאחרי ששימש כחבר ראשון של רוג'ר פיראטים, מגיע לגור בארכיפלג סבאודי כמצפה ספינות ומהמר. הוא משתמש מיומן של האקי, כולל האקי מלכים ובעקבות המלחמה בין פיראטי וואיטבירד והממשלה העולמית, לימד את לופי איך להשתמש בו.
פיראטי הרוקס.
צוות פיראטי הרוקס היו צוות רב עוצמה ששלט בים ארבעים שנה לפני האירועים הנוכחיים בסדרה; כוחם היה כל כך רב שבזמנו כל אחד ידע את מעשיהם, כל כך מטורפים ופזיזים שראו בהם ארגון טרור אמיתי. הם הובסו באי עמק האלים בשילוב מאמציהם של מונקי די גארפ וגול די. רוג'ר. הקפטן היה רוקס די. זבק ובין חבריו היו גם אנשים שלימים הפכו ידועים לשמצה כמו הקיסרים אדוארד ניוגייט (וואיטבירד), שרלוט לינלין (ביג מאם), וקאידו, והקפטן של פיראטי אריה הזהב ויריבו של רוג'ר, שיקי.
המדיות השונות בזיכיון.
סדרת המאנגה.
סדרת המאנגה נכתבת ומאוירת על ידי אייצ'ירו אודה. הסדרה מתפרסמת מ-4 באוגוסט 1997 ועד היום בשבועון מאנגת השונן היפני "Weekly Shōnen Jump". פרקי הסדרה עובדו לאורך השנים לכרכים שונים אשר יצאו לאור על ידי המוציא לאור היפני "Shueisha", כאשר נכון ל-18 במאי 2022 פורסמו ביפן 1049 פרקים ב-102 כרכים שונים, כרך 103 צפוי לצאת בקרוב בתאריך לא ידוע.
הגרסה האנגלית של המאנגה מופקת על ידי חברת "Viz Media". נכון למרץ 2022 פורסמו 101 כרכים שונים בשפה האנגלית.
סדרת האנימה.
החל משנת 1999 ועד היום משודרת ביפן סדרת האנימה של וואן פיס אשר מופקת על ידי Toei Animation ומבוססת על המאנגה של וואן פיס. העלילה של האנימה עוקבת כמעט אחד לאחד אחרי העלילה של המאנגה עליה היא מבוססת, מלבד פה ושם שינויים מינוריים, וסאגות מקוריות ("פילרים"). נכון ל-18 במאי 2022 שודרו ביפן 1017 פרקים המשתרעים על 9 סאגות
בהמשך, חברת ההפקה "4Kids Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית בערוץ פוקס ב-18 בספטמבר 2004. התוכן של הגרסה האנגלית נערך באופן מקיף כאשר 143 הפרקים הראשונים בסדרה צומצמו ל-104 פרקים בגרסה האנגלית. כמו כן, מתוך הגרסה האמריקנית אשר שודרה ברשתות הטלוויזיה בארצות הברית צונזרו קטעים רבים. בשנת 2007 חברת ההפקה "Funimation Entertainment" רכשה את זכויות השידור וההפצה של סדרות האנימה של וואן פיס בשווקים של צפון אמריקה ללא צנזורה. ב-27 במאי 2008, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה עם דיבוב חדש באנגלית. גרסת הדיבוב של "Funimation Entertainment" שודרה בהמשך בערוץ Cartoon Network במהלך השנים 2007 - 2008.
הסרטים.
לאורך השנים יצאו לאקרנים 14 סרטי קולנוע במקביל לשידור סדרת האנימה אשר הרחיבו את עלילת סדרת האנימה.
סרטי OVA.
לאורך השנים הופקו שלושה עשרה סרטי OVA במקביל לשידור סדרת האנימה אשר הרחיבו את עלילת סדרת האנימה.
משחקי וידאו.
לאורך השנים יצאו לשווקים מספר רב של משחקי וידאו המבוססים על עלילת הסדרה. המשחקים יצאו לקונסולת משחקים וקונסולות ניידות שונות. רוב משחקי הווידאו של וואן פיס אשר נוצרו עד היום הם משחקי תפקידים או משחקי לחימה בהם השחקן משחק באחת הדמויות הראשיות בסדרה. בין המשחקים תוכלו למצוא את וואן פיס אנלימיטד קרוז הראשון והשני, וואן פיס פיראט וואריור, וואן פיס בארנינג בלאד.
תקליטורים.
לאורך השנים הופקו מספר תקליטורים אשר החילו את הפסוקלים של הסדרה. עד היום יצאו לשווקים מעל 49 סינגלים. רבים מתוכם יצאו לשווקים גם על גבי תקליטורי אוסף יחד עם מוזיקת רקע מתוך סדרת האנימה, הסרטים ומשחקי הווידאו בסדרה.
שיווק.
הפופולריות הרבה לה זכתה הסדרה לאורך השנים ברחבי בעולם, ובמיוחד ביפן, הובילה לצמיחתה של תעשייה משגשגת המוכרת מוצרים נלווים של הסדרה. דמויות הראשיות ודמויות המשנה של הסדרה מופיעים על גבי מוצרים רבים, כגון בגדים, כרזות, משחקי שולחן, משחקי קלפים ובובות.
כמו כן, ההצלחה הרבה לה זכתה הסדרה ביפן הובילה לכך שבמרץ 2011 שירות הדואר ביפן הנפיק סדרת בולים של וואן פיס.
פרסים ומועמדויות.
סדרת המאנגה.
סדרת המאנגה של וואן פיס הייתה בין המועמדים הסופיים לפרס טזוקה שלוש פעמים ברציפות בשנים 2000–2002.
בסקר שנערך בשנת 2008 על ידי החברה היפנית אוריקון (Oricon), הנוהגת בעיקר לספק סטטיסטיקה אודות תעשיית המוזיקה ביפן, מדגם של בני נוער יפנים בחרו בואן פיס בתור סדרת המאנגה המעניינת ביותר.
סדרת האנימה.
שיר הפתיחה הראשון של סדרת האנימה של וואן פיס (הנקרא "") זכה בשנת 2000 בפרס אנמציית קובה בקטגוריית שיר הנושא הטוב ביותר.
בפברואר 2001 דורגה הסדרה במקום ה-9 בדירוג של עשר סדרות האנימה הפופולריות ביותר ביפן.
בשנת 2001, קוראי מגזין האנימה היפני הפופולרי "Animage" בחרו בסדרת האנימה של וואן פיס במקום ה-5 ב"דירוג הקוראים לסדרת האנימה הבולטת ביותר של המאה ה-21". ביוני 2002 בחרו קוראי המגזין "Animage" בסדרת האנימה של וואן פיס במקום ה-16 מבין סדרות האנימה החדשות הטובות ביותר של שנת 2001. בשנת 2004 בחרו קוראי המגזין "Animage" שוב בסדרת האנימה של וואן פיס במקום ה-16 בקטגוריית "סדרת האנימה המועדפת".
בסקר מקוון שנערך בשנת 2005 על ידי רשת הטלוויזיה היפנית TV Asahi נבחרה סדרת האנימה של וואן פיס במקום ה-6 בדירוג של "סדרות הטלוויזיה המונפשות הפופולריות ביותר". לפני שסקר זה בוצע, פרסמה רשת הטלוויזיה היפנית TV Asahi דירוג נוסף אשר התבסס על סקר ארצי, ולפיו סדרת האנימה של וואן פיס דורגה במקום הראשון בקרב בני הנוער ביפן. בשנת 2006, דורגה הסדרה במקום ה-1 בדירוג של 10,000 סדרות האנימה הפופולריות ביותר ביפן.
וואן פיס בישראל.
52 הפרקים הראשונים של הסדרה דובבו ושודרו בישראל בשנים 2006–2009 בערוץ ג'טיקס (כיום, ערוץ דיסני).
פצצת סימן 117 היא פצצת שימוש כללי אמריקנית.
משקלה הנומינלי הוא 750 ליברות (343 ק"ג), אך משקלה האמיתי תלוי במרעום ובהתקני העיכוב והוא נע סביב ה-820 ליברות (373 ק"ג). הסימן 117 מכילה חומר נפץ מסוג מינול 2 או טריטונל במשקל של 403 ליברות (183 ק"ג). קוטר גוף הפצצה הוא 408 מ"מ.
קיימים שני דגמים של הסימן 117: הסימן 117 עם יחידת הזנב MAU-103 בעלת גרר נמוך שאורכה 2.16 מטר ומוטת הסנפירים שלה הוא 520 מ"מ, והסימן 117R עם יחידת הזנב MAU-91 בעלת גרר גבוה שאורכה 2.06 מטר ומוטת הסנפירים שלה הוא 570 מ"מ.
משנות ה-50 ועד לשנות ה-70 המוקדמות היא הייתה הנשק התקני שנישא על ידי מטוסי הקרב F-100 סופר סייבר, F-104 סטארפייטר, F-105 ת'אנדרצ'יף, F-111 וה-F-4 פנטום, אך כיום היא נמצאת רק בשימוש מפציצים כבדים של חיל האוויר האמריקני כגון ה-B-52 סטרטופורטרס.
מטוסי קרב טקטיים משתמשים בדרך-כלל בפצצות מסדרת סימן 80 (בעיקר הסימן 82 והסימן 83 והגרסאות המונחות שלהן). במהלך מלחמת המפרץ ב-1991 הטילו מפציצי B-52 כ-44,600 פצצות סימן 117.
הסימן 117 הייתה הבסיס לפצצה הכימית MC-1, שהכילה גז עצבים מסוג סארין. ארצות הברית מעולם לא עשתה שימוש ב-MC-1 בלחימה, אך פצצות אלו נותרו ככל הנראה בארסנל שלה.
נגריטו
נגריטו הוא שם כולל לתושבים הילידים של דרום-מזרח אסיה אשר נבדלים מבני האוכלוסיות הגדולות הסובבות אותם במראם החיצוני ובאורח חייהם.